**Projekto**

**lyginamasis variantas**

**LIETUVOS RESPUBLIKOS energetikos MINISTRAS**

**ĮSAKYMAS**

**DĖL LIETUVOS RESPUBLIKOS ENERGETIKOS MINISTRO 2019 M. SAUSIO 17 D. ĮSAKYMO NR. 1-12 „DĖL 2014–2020 METŲ EUROPOS SĄJUNGOS FONDŲ IVESTICIJŲ VEIKSMŲ PROGRAMOS 4 PRIORITETO „ENERGIJOS EFEKTYVUMO IR ATSINAUJINANČIŲ IŠTEKLIŲ ENERGIJOS GAMYBOS IR NAUDOJIMO SKATINIMAS“ 04.3.2-LVPA-V-111 PRIEMONĖS „KATILŲ KEITIMAS NAMŲ ŪKIUOSE“ PROJEKTŲ FINANSAVIMO SĄLYGŲ APRAŠO NR. 1 PATVIRTINIMO“ PAKEITIMO**

2019 m. d. Nr. 1-

Vilnius

1. P a k e i č i u 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.2-LVPA-V-111 priemonės „Katilų keitimas namų ūkiuose“ projektų finansavimo sąlygų aprašą Nr. 1, patvirtintą Lietuvos Respublikos energetikos ministro 2019 m. sausio 17 d. įsakymu Nr. 1-12 „Dėl 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.2-LVPA-V-111 priemonės „Katilų keitimas namų ūkiuose“ projektų finansavimo sąlygų aprašo Nr. 1 patvirtinimo“:

1.1. Pakeičiu 4.5 papunktį ir jį išdėstau taip:

„4.5. Fizinis asmuo – suprantamas kaip fizinis asmuo, Lietuvos Respublikoje nuosavybės teise valdantis gyvenamosios paskirties (vieno arba dviejų butų) pastatą arba sodų paskirties pastatą (sodo namą), kurio statyba teisės aktų nustatyta tvarka yra užbaigta ir pastatas yra įregistruotas VĮ Registrų centro Nekilnojamojo turto registre ne mažiau kaip 5 metus nuo kvietimo teikti Registracijos formas dienos **(t. y. baigtumo procentas nurodytas ne mažesnis kaip 100 proc. ir po statybos pabaigos metų, nurodytų VĮ Registrų centro Nekilnojamojo turto registro duomenų banko išraše, praėję ne mažiau kaip 5 metai iki kvietimo teikti Registracijos formas dienos).**“

1.2. Papildau 4.71 papunkčiu:

„**4.71.** **Integruotas boileris – tokia šilumos siurblio dalis (tūrinis vandens šildytuvas), kuri gamintojo yra integruota į bendrą šilumos siurblio konstrukciją, kaip numatyta gamintojo techninėje specifikacijoje.**“

1.3. Papildau 4.7 2 papunkčiu:

„**4.72. Šilumos siurblio vardinė galia – vardinis šilumos atidavimas (Prated, kW) nurodytas įrenginio techninėje dokumentacijoje, vadovaujantis 2013 m. rugpjūčio 2 d. Europos Komisijos reglamentu Nr. 813/2013, kuriuo įgyvendinant Europos Parlamento ir Tarybos direktyvą 2009/125/EB nustatomi patalpų šildytuvų ir kombinuotųjų šildytuvų ekologinio projektavimo reikalavimai**.“.

1.4. Pakeičiu 2 priedo 1 punktą ir jį išdėstau taip:

„1. Finansavimo gavėjas pagal 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.3.2-LVPA-V-111 priemonės „Katilų keitimas namų ūkiuose“ projektų finansavimo sąlygų aprašą Nr. 1 (toliau – Aprašas) yra fizinis asmuo, Lietuvos Respublikoje nuosavybės teise valdantis gyvenamosios paskirties (vieno arba dviejų butų) pastatą arba sodų paskirties pastatą (sodo namą), kurio statyba teisės aktų nustatyta tvarka yra užbaigta ir pastatas yra įregistruotas VĮ Registrų centro Nekilnojamojo turto registre ne mažiau kaip 5 metus nuo kvietimo teikti Registracijos formas dienos **(t. y. baigtumo procentas nurodytas ne mažesnis kaip 100 proc. ir po statybos pabaigos metų, nurodytų VĮ Registrų centro Nekilnojamojo turto registro duomenų banko išraše, praėję ne mažiau kaip 5 metai iki kvietimo teikti Registracijos formas dienos).**“

1.5. Pakeičiu 2 priedo 7.2 papunktį ir jį išdėstau taip:

„7.2. kitas efektyvias technologijas, naudojančias atsinaujinančių išteklių energiją:

7.2.1. šilumos siurbl~~ius~~**į**, kuri~~ų~~**o** energijos šaltinis yra geoterminė energija, energijos šaltinio paskirstymo terpė vanduo (žemė-vanduo), o ~~sezoninis~~ naudingumo koeficientas, **nurodytas įrenginio techninėje dokumentacijoje, vadovaujantis 2013 m. rugpjūčio 2 d. Europos Komisijos reglamentu Nr. 813/2013, kuriuo įgyvendinant Europos Parlamento ir Tarybos direktyvą 2009/125/EB nustatomi patalpų šildytuvų ir kombinuotųjų šildytuvų ekologinio projektavimo reikalavimai** (~~S~~COP**) esant standartinėms veikimo sąlygoms (arba nurodytas prie +7 ° C lauko oro temperatūros** ne mažesnis kaip 3,5;

7.2.2. šilumos siurbl~~ius~~**į**, kuri~~ų~~**o** energijos šaltinis yra hidroterminė energija, energijos šaltinio paskirstymo terpė vanduo (vanduo-vanduo), o ~~sezoninis~~ naudingumo koeficientas**,** **nurodytas įrenginio techninėje dokumentacijoje, vadovaujantis 2013 m. rugpjūčio 2 d. Europos Komisijos reglamentu Nr. 813/2013, kuriuo įgyvendinant Europos Parlamento ir Tarybos direktyvą 2009/125/EB nustatomi patalpų šildytuvų ir kombinuotųjų šildytuvų ekologinio projektavimo reikalavimai** (~~S~~COP**)** **esant standartinėms veikimo sąlygoms (arba nurodytas prie +7 ° C lauko oro temperatūros)** ne mažesnis kaip 3,5;

7.2.3. šilumos siurbl~~ius~~**į**, kuri~~ų~~**o** energijos šaltinis yra aeroterminė energija, energijos šaltinio paskirstymo terpė vanduo (oras-vanduo), o ~~sezoninis~~ naudingumo koeficientas, **nurodytas įrenginio techninėje dokumentacijoje, vadovaujantis 2013 m. rugpjūčio 2 d. Europos Komisijos reglamentu Nr. 813/2013, kuriuo įgyvendinant Europos Parlamento ir Tarybos direktyvą 2009/125/EB nustatomi patalpų šildytuvų ir kombinuotųjų šildytuvų ekologinio projektavimo reikalavimai** (~~S~~COP) **prie +7 ° C lauko oro temperatūros,**~~)~~ ne mažesnis kaip 3,0.“

1.6. Pakeičiu 2 priedo 13 punktą ir jį išdėstau taip:

„13. Siekdamas gauti finansavimą, **kvietimo teikti registracijos formas metu**, Fizinis asmuo **arba jo įgaliotas asmuo** turi užpildyti Registracijos formą, **kuri patvirtinta Aplinkos projektų valdymo agentūrosdarbo procedūrų apraše ir integruota į aplinkos projektų valdymo informacinę sistemą (toliau –APVIS). Prisijungimo nuoroda prie APVIS** ~~kurios forma~~ skelbiama Aplinkos projektų valdymo agentūros interneto svetainėje [www.apva.lt](http://www.apva.lt).“

1.7. Pakeičiu 2 priedo 14 punktą ir jį išdėstau taip:

„14. Fizinis asmuo pildo Registracijos formą, kurioje turi deklaruoti, kad eksploatuoja neefektyviai biomasę naudojantį katilą, nurodyti naudojamo biokuro rūšį bei kartu su Registracijos forma pateikti neefektyviai biomasę naudojančio katilo **ir vandens pagrindu veikiančios šildymo sistemos** nuotrauk**as**~~ą~~.“

1.8. Pakeičiu 2 priedo 22 punktą ir jį išdėstau taip:

„22. Fizinio asmens tinkamos finansuoti išlaidos apskaičiuojamos Katilų keitimo namų ūkiuose fiksuotojo įkainio nustatymo tyrimo ataskaitos 7 lentelėje (ataskaita skelbiama ES struktūrinių fondų svetainėje <http://www.esinvesticijos.lt/lt/dokumentai/katilu-keitimo-namu-ukiuose-islaidu-fiksuotojo-ikainio-nustatymo-tyrimas>) nustatytą 1 kW fiksuotąjį įkainį (Eur/kW) padauginus iš Registracijos formoje nurodyto planuojamo įrengti ~~įrenginio~~ ~~galios (kW)~~:

**22.1**. **šilumos siurblio vardinės galios (Prated) (kW), nurodytos vadovaujantis 2013 m. rugpjūčio 2 d. Europos Komisijos reglamentu Nr. 813/2013, kuriuo įgyvendinant Europos Parlamento ir Tarybos direktyvą 2009/125/EB nustatomi patalpų šildytuvų ir kombinuotųjų šildytuvų ekologinio projektavimo reikalavimais.**

**22.2. biokuro katilo vardinės (nominalios) šildymo galios (kW).**“

1.9. Pakeičiu 2 priedo 32 punktą ir jį išdėstau taip:

„32. Fizinis asmuo turi užpildyti Išlaidų kompensavimo prašymą, kurio forma **patvirtinta Aplinkos projektų valdymo agentūros darbo procedūrų apraše ir integruota APVIS. Prisijungimo nuoroda prie APVIS** skelbiama Aplinkos projektų valdymo agentūr**os**~~a~~ internetinėje svetainėje [www.apva.lt](http://www.apva.lt).“

1.10. Papildyti 2 priedą 34.6 papunkčiu:

„**34.6. šios Tvarkos 7 punkte nurodytą įrangą naudoti namų ūkio reikmėms, neparduoti ar nenaudoti ūkinei komercinei veiklai 5 metus nuo Išlaidų kompensavimo prašymo apmokėjimo dienos. Patikros įgyvendinimo vietoje metu nustačius, kad nesilaikoma šio punkto reikalavimo, finansavimo lėšos neišmokamos, arba jei Aplinkos projektų valdymo agentūra jau išmokėjo finansavimo lėšas, jos turės būti sugrąžintos.**“

1.11. Pakeičiu 2 priedo 38 punktą ir jį išdėstau taip:

„38. Jei Fizinis asmuo faktiškai įdiegė ne tokios galios ir/ar ne tokį naudingumo koeficientą turinčią įrangą, **arba ne tokią įrangą (visais atvejais tenkinančią šios Tvarkos 7 p. reikalavimus)** kaip buvo nurodęs Registracijos formoje, ir pagal Tvarkos 20 punkte nustatyta tvarka sudarytą sąrašą jo surinktas **(perskaičiuotas)** suminis balų skaičius yra žemesnis nei priešpaskutinis suminis balas sąraše, visos tokio Fizinio asmens išlaidos yra netinkamos finansuoti **ir finansavimo lėšos neišmokamos, tuo atveju, kai kvietimui nepakako finansavimo. Šis reikalavimas netaikomas ir balai neperskaičiuojami, kai visiems teigiamai įvertintiems pareiškėjams pakanka kvietimui skirto finansavimo.**“

1.12. Pakeičiu 2 priedo 42 punktą ir jį išdėstau taip:

„42. Aplinkos projektų valdymo agentūra per 5 metų laikotarpį nuo Išlaidų kompensavimo prašymo  apmokėjimo dienos turi teisę bet kada atlikti patikras vietoje ir paprašyti pateikti su projekto veikla susijusius dokumentus. **Patikros metu nustačius:**

**42.1. kad faktiškai įdiegta įranga yra daugiau nei 10 % mažesnės vardinės šildymo galios, už kokią Fiziniam asmeniui buvo išmokėtos finansavimo lėšos, visas finansavimo lėšas Fizinis asmuo privalo grąžinti per 20 darbo dienų nuo Aplinkos projektų valdymo agentūros pareikalavimo dienos;**

**42.2. kad faktiškai įdiegta įranga yra mažiau nei 10 % mažesnės vardinės šildymo galios, už kokią Fiziniam asmeniui buvo išmokėtos finansavimo lėšos, finansavimo sumą Aplinkos projektų valdymo agentūra perskaičiuoja pagal faktiškai įdiegtą įrangą, o finansavimo neatitikimą Fizinis asmuo privalo grąžinti per 20 darbo dienų nuo Aplinkos projektų valdymo agentūros pareikalavimo dienos;**

**42.3. kad faktiškai įdiegta ne tokio tipo įranga arba įranga neatitinka šios Tvarkos 7.1. p. 5 klasės reikalavimo, 7.2.1., 7.2.2., 7.2.3. p. naudingumo koeficientų reikalavimų, visas finansavimo lėšas Fizinis asmuo privalo grąžinti per 20 darbo dienų nuo Aplinkos projektų valdymo agentūros pareikalavimo datos.“**

2. N u s t a t a u, kad šio įsakymo nuostatos taikomos kvietimams teikti Registracijos formas paskelbtiems nuo 2020 m. sausio 2 d.

|  |  |
| --- | --- |
| Energetikos ministras  |   |

|  |  |
| --- | --- |
| SUDERINTALietuvos Respublikos finansų ministerijos2019 m. d. raštu Nr.  | SUDERINTAViešoji įstaiga Lietuvos verslo paramos agentūra2019 m. d. raštu Nr.  |